
CAMERA DEPUTAŢILOR

	Comisia juridică, de disciplină şi imunităţi

           4c-11/292/2014                                    


	Comisia pentru industrii şi servicii

4c-3/405/2014

4c-26/186/2014

        Bucureşti, 24.04.2019
        Pl-x 601/2014




BIROULUI PERMANENT

 AL 

CAMEREI DEPUTAȚILOR

Vă înaintăm, alăturat, RAPORTUL COMUN asupra  propunerii legislative pentru modificarea Ordonanţei de urgenţă a Guvernului nr.195/2002 privind circulaţia pe drumurile publice, cu care Comisia juridică, de disciplină și imunități, Comisia pentru industrii și servicii și Comisia pentru transporturi şi infrastructură au fost sesizate în fond, transmisă cu adresa Plx. 601/2014.
În raport de obiectul şi conţinutul său, propunerea legislativă face parte din categoria legilor ordinare.

	PREŞEDINTE,
	PREŞEDINTE,
	PREŞEDINTE,

	Nicușor HALICI
	Iulian IANCU
	Lucian Nicolae BODE

RAPORT  COMUN

asupra propunerii legislative pentru modificarea Ordonanţei de urgenţă a Guvernului nr. 195/2002 privind circulaţia pe drumurile publice

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină și imunități, Comisia pentru industrii și servicii și Comisia pentru transporturi şi infrastructură au fost sesizate în fond, cu dezbaterea propunerii legislative pentru modificarea Ordonanţei de urgenţă a Guvernului nr.195/2002 privind circulaţia pe drumurile publice, transmis cu adresa nr. Pl.x 601/2014 .

Potrivit prevederilor art.75 alin.(1) din Constituţia României, republicată, şi ale art.92 alin.(9) din Regulamentul Camerei Deputaţilor, republicat, cu modificările şi completările ulterioare, Camera decizională pentru acest act normativ este Camera Deputaţilor.

Propunerea legislativă a fost respinsă de Senat în data de 15 decembrie 2014.

Consiliul Legislativ a avizat favorabil actul normativ, cu observații și propuneri, prin adresa nr.533/8.05.2014.

Comisia pentru administrație publică și amenajarea teritoriului, în şedinţa din data de 31 martie 2015 a avizat favorabil propunerea legislativă, aviz cu nr. 4c-6/418.
Propunerea legislativă are ca obiect de reglementare modificarea art.32 alin.(2) lit.b) din Ordonanţa de urgenţă a Guvernului nr. 195/2002 privind circulaţia pe drumurile publice, republicată, cu modificările şi completările ulterioare, în sensul includerii autovehiculelor aparţinând serviciilor publice Salvamont şi Salvaspeo în categoria celor autorizate să utilizeze semnale speciale de avertizare luminoase.  

În temeiul art.70 din Regulamentul Camerei Deputaților, republicat, cu modificări și completări, în ședința din 28.11.2018, plenul Camerei Deputaților a hotărât retrimiterea propunerii legislative la comisiile sesizate în fond în vederea examinării și depunerii unui nou raport.

Potrivit prevederilor art.61 și ale art.63 din Regulamentul Camerei Deputaților, republicat, cu modificări și completări, membrii Comisiei pentru transporturi și infrastructură și membrii Comisiei pentru industrii și servicii au dezbătut propunerea legislativă în ședința comună din data de 23 aprilie 2019.

La lucrările celor două comisii au fost prezenţi deputații conform listei de prezență.

La dezbateri au participat, în calitate de invitați, reprezentanți ai Ministerului Afacerilor Interne.

Comisia juridică, de disciplină şi imunităţi a examinat iniţiativa legislativă în şedinţa din data de 24 aprilie 2019. Membrii comisiei au fost prezenţi la dezbaterea iniţiativei legislative, conform listei de prezenţă.

În urma finalizării dezbaterilor, membrii comisiilor au hotărât, cu majoritate de voturi, adoptarea propunerii legislative pentru modificarea Ordonanţei de urgenţă a Guvernului nr.195/2002 privind circulaţia pe drumurile publice, cu amendamentele admise prevăzute în Anexa care face parte integrantă din prezentul raport.

În raport de obiectul şi conţinutul său, propunerea legislativă face parte din categoria legilor ordinare.

          PREŞEDINTE,
                 PREŞEDINTE, 
         
  PREŞEDINTE,

         Nicușor HALICI                     Iulian IANCU               Lucian Nicolae BODE
            SECRETAR,

        SECRETAR,                         SECRETAR,                         Aida-Cristina CĂRUCERU
   Roxana MÎNZATU
   Ionela – Viorela DOBRICĂ

                          Șef serviciu,
 
                                               Șef birou,      
                                            Consilier parlamentar,

                          Silvia Olaru                                                                 Cristina Neicu                                                  Iulia Ioana Mircea 
                                                                                                                                                                                        Monica Tudor                
ANEXĂ
A M E N D A M E N T E     A D M I S E

	Nr.

crt.
	OUG nr. 195/2002
	Text propunere legislativă

(Respinsă de Senat)
	Amendamente adoptate/autor


	Motivaţia

	0
	1
	2
	3
	4

	1. 
	
	LEGE

pentru modificarea Ordonanţei de urgenţă a Guvernului nr. 195/2002 privind circulaţia pe drumurile publice
	LEGE

pentru modificarea și completarea Ordonanţei de urgenţă a Guvernului nr. 195/2002 privind circulaţia pe drumurile publice

Autor: Comisia pentru industrii și  servicii

Comisia pentru transporturi şi infrastructură
	

	2. 
	
	Articol unic. Ordonanţa de urgenţă a Guvernului nr. 195/2002 privind circulaţia pe drumurile publice, republicată în Monitorul Oficial al României, Partea I, nr. 670 din 3 august 2006, cu modificările şi completările ulterioare, se modifică după cum urmează:
	Articol I - Ordonanţa de urgenţă a Guvernului nr. 195/2002 privind circulaţia pe drumurile publice, republicată în Monitorul Oficial al României, Partea I, nr. 670 din 3 august 2006, cu modificările şi completările ulterioare, se modifică și se completează după cum urmează:

Autori: Comisia pentru industrii și  servicii

Comisia pentru transporturi şi infrastructură


	

	3. 
	Art. 32

(2) Sunt autorizate să utilizeze semnale speciale de avertizare luminoase:

b) pentru lumina albastră - autovehiculele aparţinând poliţiei, jandarmeriei, poliţiei de frontieră, Agenţiei Naţionale de Administrare Fiscală, serviciului de ambulanţă sau medicină legală, protecţiei civile, Ministerului Apărării Naţionale, unităţilor speciale ale Serviciului Român de Informaţii şi ale Serviciului de Protecţie şi Pază, Administraţiei Naţionale a Penitenciarelor din cadrul Ministerului Justiţiei, precum şi autovehiculele de serviciu ale procurorilor din Ministerul Public, atunci când se deplasează în acţiuni de intervenţie sau în misiuni care au caracter de urgenţă; 
	1. La alineatul (2) al articolului 32, litera b) se  modifică şi va avea următorul cuprins:

„(2) Sunt autorizate să utilizeze semnale speciale de avertizare luminoase:

b) pentru lumina albastră - autovehiculele aparţinând poliţiei, jandarmeriei, poliţiei de frontieră, Agenţiei Naţionale de Administrare Fiscală, serviciului de ambulanţă sau medicină legală, protecţiei civile, serviciilor publice: Salvamont, Salvaspeo organizate de către consiliile judeţene sau locale, Ministerului Apărării Naţionale care însoţesc coloane militare, unităţilor speciale ale Serviciului Român de Informaţii şi ale Serviciului de Protecţie şi Pază, Administraţiei Naţionale a Penitenciarelor din cadrul Ministerului Justiţiei, precum şi autovehiculele de serviciu ale procurorilor din Ministerul Public, atunci când se deplasează în acţiuni de intervenţie sau în misiuni care au caracter de urgenţă;."
	La alineatul (2) al articolului 32, litera b) se  modifică şi va avea următorul cuprins:

b) pentru lumina albastră - autovehiculele aparţinând poliţiei, jandarmeriei, poliţiei de frontieră, serviciului de ambulanţă sau medicină legală, protecţiei civile, serviciilor publice: Salvamont, Salvaspeo organizate de consiliile judeţene sau locale, Ministerului Apărării Naţionale care însoţesc coloane militare, unităţilor speciale ale Serviciului Român de Informaţii şi ale Serviciului de Protecţie şi Pază, Administraţiei Naţionale a Penitenciarelor din cadrul Ministerului Justiţiei.”

Autor: Comisia pentru industrii și  servicii

Comisia pentru transporturi şi infrastructură

Cătălin Marian Rădulescu – PSD


	

	4. 
	
	
	După articolul 136 se introduce un nou articol, articolul 1361 cu următorul cuprins:

„Art. 1361 – Normele de aplicare privind pregătirea de specialitate a conducătorului de vehicul și a personalului din echipele de intervenții, obligațiile specifice ale conducătorului  de vehicul, în cazul circulației vehiculului în regim prioritar, precum și modul de inscripționare a vehiculelor pentru serviciile publice Salvamont și/sau Salvaspeo, prevăzute la art. 32 alin. (2) lit. b), sunt emise prin ordin al ministrului afacerilor interne.

Autor: Comisia pentru industrii și  servicii

Comisia pentru transporturi şi infrastructură
	

	5. 
	
	
	Articolul II – Normele de aplicare prevăzute la art. 1361 se aprobă în 60 de zile de la data publicării a prezentei legi în Monitorul Oficial al României, Partea I.

Autor: Comisia pentru industrii și  servicii

Comisia pentru transporturi şi infrastructură


	

	6. 
	
	
	Articolul III – Ordonanța de urgență a Guvernului nr. 195/2002, republicată în Monitorul Oficial al României, Partea I, nr. 670 din 3 august 2006, cu modificările și completările ulterioare, precum și cu modificările și completările aduse prin prezenta lege, se republică în Monitorul Oficial al României, Partea I, dându-se textelor o nouă numerotare.

Autor: Comisia pentru industrii și  servicii

Comisia pentru transporturi şi infrastructură

